PMIndiaData/PMIndiaSum huggingface dataset:
খাদ্য প্ৰস্তুতকৰণ উদ্যোগ মন্ত্ৰী নেতৃত্বত এছজিপিচিৰ প্ৰতিনিধি দলে সাক্ষাৎ কৰিলে প্ৰধানমন্ত্ৰীক

কেন্দ্ৰীয় খাদ্য প্ৰস্তুতকৰণ উদ্যোগ মন্ত্ৰী শ্ৰীমতী হৰছিমৰত কৌৰ বাদলৰ নেতৃত্বত এটা প্ৰতিনিধি দলে আজি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। প্ৰতিনিধি দলটোত শিৰোমনি গুৰদ্বাৰ প্ৰৱন্ধক সমিতিৰ সদস্য আছিল। প্ৰতিনিধি দলটোৱে কেন্দ্ৰীয় চৰকাৰৰ আঁচনি ‘সেৱভোজ যোজনা’ৰ অধীনত গুৰদ্বাৰকে ধৰি গাতব্য ধৰ্মীয় অনুষ্ঠানৰ দ্বাৰা আগবঢ়োৱা লংগৰ আৰু প্ৰসাদৰ ক্ষেত্ৰত চিজিএছটি আৰু আইজিএছটিৰ কেন্দ্ৰীয় চৰকাৰ অংশ পুনৰ ঘুৰাই দিয়াৰ ব্যৱস্থা কৰা বাবে প্ৰধানমন্ত্ৰীক ধন্যবাদ জ্ঞাপন কৰে। প্ৰতিনিধি দলটোৱে কেন্দ্ৰীয় চৰকাৰে কুঁহিয়াৰৰ খেতি কৰা কৃষকসকলৰ সমস্যা সমাধানৰ বেলিকা গ্ৰহণ কৰা এলানি ব্যৱস্থাৰ বাবে প্ৰধানমন্ত্ৰীক ধন্যবাদ জ্ঞাপন কৰে।
শক্তি সুৰক্ষা খণ্ডলৈ উদগনি

প্ৰধানমন্ত্ৰী শ্ৰী নৰেন্দ্ৰ মোদীয়ে আজি অন্ধ্ৰপ্ৰদেশৰ গাণ্টুৰ ভ্ৰমণ কৰে আৰু তিনিটাকৈ গুৰুত্বপূৰ্ণ প্ৰকল্প মুকলি কৰে। প্ৰধানমন্ত্ৰীয়ে প্ৰকল্প মুকলি কৰা এই অনুষ্ঠানত অন্ধ্ৰপ্ৰদেশআৰু তেলেংগানাৰ ৰাজ্যপাল শ্ৰী ই এছ এল নৰসিংহ আৰু কেন্দ্ৰীয় বাণিজ্য আৰু উদ্যোগ তথা অসামৰিক বিমা পৰিবহন মন্ত্ৰী শ্ৰী সুৰেশ প্ৰভূও উপস্থিত থাকে। দেশৰ সুৰক্ষা আৰু প্ৰতিৰক্ষা খণ্ডলৈ এক ক্ষীপ্ৰতা আনিবৰ উদ্দেশ্য আগত ৰাখি ইণ্ডিয়ান ষ্ট্ৰেটেজিক পেট্ৰ’লিয়াম ৰিজাৰ্ভ লিমিটেড (আইএছপিআৰএল)ৰ অধীনত নিৰ্মাণ কৰি উলিওৱা এই ১.৩৩ এমএমটি বিশাখাপট্টনম ষ্ট্ৰেটেজিক পেট্ৰ’লিয়াম ৰিজাৰ্ভ দেশবাসীৰ প্ৰতি উছৰ্গা কৰে প্ৰধানমন্ত্ৰী নৰেন্দ্ৰ মোদীয়ে। উল্লেখ্য যে এই সমগ্ৰ প্ৰকল্পটো নিৰ্মাণৰ বাবে ধাৰ্য কৰা ধনৰ পৰিমাণ হৈছে ১১২৫ কোটি টকা। সমগ্ৰ দেশৰ ভিতৰতে আটাইতকৈ ডাঙৰ ‘আণ্ডাৰগ্ৰাউণ্ড ষ্টোৰেজ কম্পাৰ্টমেণ্ট’ (ভুগৰ্ভত পেট্ৰ’লিয়াম মজুতকৰণ ভাণ্ডাৰ)ৰ সুবিধা থকা প্ৰকল্পই হৈছে এই প্ৰকল্প। প্রধানমন্ত্রীয়ে কৃষ্ণপটনমত ভাৰত পেট্রলিয়াম কর্প’ৰেশ্যন লিমিটেড কোষ্টেল ইনষ্টলেশ্যনপ্ৰকল্পৰো আধাৰশিলা মুকলি কৰিব। ১০০ একৰভূমিত নিৰ্মাণ হ’বলগীয়া এই প্রকল্প নির্মাণত ব্যয় হ’ব ৫৮০ কোটি টকা। ২০২০ চনৰ নৱেম্বৰমাহত এই প্রকল্পটোৰ নিৰ্মাণ কাৰ্য আৰম্ভ কৰা হ’ব। সম্পূর্ণ স্বয়ংক্রিয় আৰু দেশীয় প্রযুক্তিৰেপ্ৰস্তুত কৰা কোষ্টেল ইনষ্টলেশ্যন প্ৰকল্পটো আৰম্ভ হ’লে অন্ধ্রপ্রদেশত পেট্র’লিয়ামজাত সামগ্রী সম্পূর্ণ সুৰক্ষিত থাকিব। গেছভিত্তিক অর্থনীতিক অধিক শক্তিশালী কৰিবলৈ প্রধানমন্ত্রী নৰেন্দ্ৰ মোদীয়ে কৃষ্ণা – গোদাবৰী অৱবাহিকাত অ’এনজিচি-ৰ এছ-১ বশিষ্ট উন্নয়ন প্ৰকল্পটো দেশৰ প্ৰতি উছৰ্গা কৰে। এই প্রকল্প নিৰ্মাণৰ ক্ষেত্ৰতহ’বলগীয়া ব্যয়ৰ পৰিমাণ হৈছে ৫ হাজাৰ ৭০০ কোটি টকা। এই প্রকল্পৰ ফলত, আগন্তুক ২০২০ চনৰ ভিতৰতদেশলৈ তেলৰ আমদানি ১০ শতাংশ হ্ৰাস কৰাৰ প্রধানমন্ত্রীয়ে কৰি ৰখা পৰিকল্পনা ফলপ্ৰসূ হ’ব।
প্রধানমন্ত্রী শ্রী নৰেন্দ্র মোদী আৰু পোলেণ্ডৰ ৰাষ্ট্রপতি শ্ৰীযুত আন্দ্ৰেজেজ ডুডাৰ মাজত টেলিফোনিক বাৰ্তালা

প্রধানমন্ত্রী শ্রী নৰেন্দ্র মোদীয়ে আজি পোলেণ্ডৰ ৰাষ্ট্রপতি শ্ৰীযুত আন্দ্ৰেজেজ ডুডাৰ সৈতে টেলিফোনযোগে কথা পাতে৷ ইউক্ৰেইনত আৱদ্ধ হৈ থকা ভাৰতীয় নাগৰিকসকলক ঘূৰাই অনাৰ ক্ষেত্রত পোলেণ্ডৰ সহযোগিতা আৰু ভিছা অবিহনে ভাৰতীয় নাগৰিকসকলক পোলেণ্ডত প্রৱেশৰ সুযোগ কৰি দিয়াত প্রধানমন্ত্রী, ৰাষ্ট্রপতি ডুডাক ধন্যবাদ জনায়৷ এই কঠিন পৰিস্থিতিত পোলিচ জনসাধাৰণে যিদৰে ভাৰতীয় নাগৰিকসকলক উষ্ণ অভ্যর্থনা জনায়, তাৰবাবে তেওঁ পোলেণ্ডবাসীক প্রশংসা কৰে৷ প্ৰধানমন্ত্ৰী মোদীয়ে এই প্রসংগত উভয় দেশৰ মাজত দীর্ঘদিনীয়া বন্ধুত্বপূর্ণ সম্পর্কৰ কথা উল্লেখ কৰে৷ গুজৰাটত ২০০১ চনত ভূমিকম্পৰ পাছত পোলেণ্ডৰ সাহায্য আৰু দ্বিতীয় বিশ্ব যুদ্ধৰ সময় বহু পোলিচ পৰিয়াল আৰু অনাথ শিশুসকলক জামনগৰৰ মহাৰাজে কৰা সহায়ৰ কথাও স্মৰণ কৰে প্ৰধানমন্ত্ৰীয়ে। ৰাষ্ট্ৰপতি ডুডাক প্রধানমন্ত্রী মোদীয়ে কয় যে তেওঁৰ বিশেষ দূত হিচাপে কেন্দ্রীয় পথ পৰিবহণ, ঘাইপথ আৰু অসামৰিক বিমান পৰিবহণ বিভাগৰ ৰাজ্যিক মন্ত্রী জেনেৰেল ড০ ভি কে সিং (অৱসৰপ্রাপ্ত)ক পোলেণ্ডলৈ প্ৰেৰণ কৰা হৈছে৷ ডং সিঙে অনাগত কেইটামান দিনত ভাৰতীয় নাগৰিকসকলক স্বদেশলৈ ঘূৰাই অনাৰ ক্ষেত্ৰত তদাৰক কৰিব৷ সংঘাত পৰিহাৰ কৰি কূটনৈতিক আলোচনাৰ মাজেৰে সমস্যা সমাধান কৰাৰ বাবে ভাৰতৰ আহ্বানৰ কথাও প্রধানমন্ত্রীয়ে পুনৰবাৰ উল্লেখ কৰে৷ তেওঁ প্রতিখন ৰাষ্ট্রৰ ভৌগোলিক অখণ্ডতা আৰু সার্বভৌমত্বক শ্রদ্ধা জনোৱাৰ ওপৰত গুৰুত্ব আৰোপ কৰে৷
বিশ্ব জৈৱ ইন্ধন দিৱস উপলক্ষে প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত বিশ্ব জৈৱ ইন্ধন দিৱস উপলক্ষে আয়োজিত এক অনুষ্ঠানত ভাষণ আগবঢ়ায়। এই উপলক্ষে তেওঁ সমবেত বিভিন্ন ক্ষেত্ৰৰ ব্যক্তি, বিশেষকৈ কৃষক, বিজ্ঞান, উদ্যোগী, শিক্ষাৰ্থী, চৰকাৰী বিষয়াবৰ্গৰ লগতে বিধানপালিকাৰ একাংশ লোকক সম্বোধন কৰে। তেওঁ কয় যে জৈৱ ইন্ধনে একবিংশ শতিকাত ভাৰতক এক সতেজ গতি প্ৰদান কৰিব। তেওঁ লগতে কয় যে এই ইন্ধন শস্যৰ পৰা উৎপাদন কৰা হ’ব, যি ব্যৱস্থাই গাঁৱৰ লগতে চহৰৰ লোকসকলৰ জীৱন পৰিৱৰ্তন সাধন কৰিব। প্ৰধানমন্ত্ৰীয়ে কয় যে শ্ৰী অটল বিহাৰী বাজপেয়ী প্ৰধানমন্ত্ৰী হিচাপে কাৰ্যনিবাহ কৰি থকা অৱস্থাতে জৈৱ ইন্ধনৰ পৰা ইথানল উৎপাদনৰ পৰিকল্পনা কৰা হৈছিল। ২০১৪ৰ পাছত ইথানল মিশ্ৰণ কাৰ্যসূচীৰ বাবে এক ৰোডমেপ প্ৰস্তুত কৰা হয়। তেওঁ কয় যে কৃষকসকলক উপকৃত কৰাৰ উপৰি এই ব্যৱস্থাই বিগত বৰ্ষত ৪,০০০ কোটি টকা মুল্যৰ বিদেশী মুদ্ৰা ৰাহি কৰাত সহায় কৰিছে আৰু অহা চাৰি বছৰৰ ভিতৰত এই সংখ্যা ১২,০০০ কোটিলৈ বৃদ্ধিৰ লক্ষ্য নিৰ্ধাৰণ কৰা হৈছে। প্ৰধানমন্ত্ৰী মোদীয়ে কয় যে জৈৱ পদাৰ্থক জৈৱ ইন্ধনলৈ ৰূপান্তৰ কৰাৰ প্ৰচেষ্টাৰ বাবে কেন্দ্ৰীয় চৰকাৰে গুৰুত্বপূৰ্ণ বিনিয়োগ কৰিছে। ইয়াৰ বাবে ১২টা আধূনিক শোধনাগাৰ স্থাপনৰ পৰিকল্পনা কৰা হৈছে। এই প্ৰক্ৰিয়াই বৃহৎ পৰিমাণৰ সংস্থাপনৰ সূযোগ সৃষ্টি কৰিব। প্ৰধানমন্ত্ৰীয়ে কয় যে চৰকাৰৰ জনধন, বন্ধন আৰু গোৱৰধনৰ দৰে আঁচনিসমূহে দুখীয়া, জনজাতীয় লোক তথা কৃষকসকলৰ জীৱনৰ পৰিৱৰ্তন সাধনত সহায় কৰিছে। তেওঁ কয় যে জৈৱ ইন্ধনৰ ৰূপান্তৰশীল সক্ষমতা তেতিয়াহে বাস্তৱ ক্ষেত্ৰত অনুভৱ কৰিব পৰা যাব, যেতিয়া শিক্ষাৰ্থী, শিক্ষক, বিজ্ঞানী, উদ্যোগী আৰু সাধাৰণ জনতাই এই ক্ষেত্ৰত অংশগ্ৰহণ কৰিব। তেওঁ উপস্থিত সকলোকে গ্ৰামাঞ্চলত জৈৱ ইন্ধনৰ সুবিধা গ্ৰহনত সহায় কৰাৰ বাবে আহ্বান জনায়। প্ৰধানমন্ত্ৰীয়ে “জৈৱ ইন্ধনৰ ৰাষ্ট্ৰীয় নীতি ২০১৮” শীৰ্ষক এখনি গ্ৰন্থও উন্মোচন কৰে। তদুপৰি, “Proactive and Responsive Facilitation, by Interactive and Virtuous Environmental Single-window Hub” (P) ৰো শুভাৰম্ভ কৰে প্ৰধানমন্ত্ৰীয়ে।
দৃষ্টিহীনসকলৰ উপযোগী এলানি নতুন মুদ্রা মুকলি কৰিলে প্ৰধানমন্ত্রীয়ে

প্রধানমন্ত্রী শ্রী নৰেন্দ্র মোদী আজি নতুন দিল্লীৰ ৭ লোককল্যাণ মার্গত আয়োজিত এক অনুষ্ঠানত দৃষ্টিহীনসকলৰ উপযোগী এলানি নতুন মুদ্রা মকুলি কৰে৷ আজি মুকলি কৰা মুদ্রাসমূহ হৈছে—১ টকা, ২ টকা, ৫ টকা, ১০ টকা আৰু ২০ টকাৰ মুদ্ৰা। অনুষ্ঠানলৈ একাংশ দৃষ্টিহীন শিশুসকলৰ বিশেষভাৱে আমন্ত্রণ জনোৱা হয়৷ দৃষ্টিহীন শিশুসকলৰ আপ্যায়ন কৰি প্রধানমন্ত্রীয়ে সন্তোষ প্রকাশ কৰাৰ লগতে তেওঁলোকৰ সৈতে মত বিনিময়ৰ সুযোগ পোৱাৰ বাবে সকলোকে ধন্যবাদ জনায়। নতুন মুদ্রাসমূহ মুকলি কৰি প্রধানমন্ত্রীয়ে কয় যে কেন্দ্রীয় চৰকাৰে সমান্তৰ প্ৰান্তীয় লোকসকলেও যাতে সুবিধা লাভ কৰিব পাৰে, সেই লক্ষ্যৰে কাম কৰি আহিছে। ইয়াৰ প্ৰতি লক্ষ্য ৰাখি তথা দৃষ্টিহীনসকলৰ বিষয়টোত গুৰুত্ব আৰোপ কৰি আজি নতুন মুদ্রাসমূহ মুকলি কৰা হৈছে৷ প্রধানমন্ত্রীয়ে কয় যে পৃথক বৈশিষ্ট্যসম্পন্ন বিভিন্ন মূল্যৰ এই নতুন মুদ্রাসমূহে দৃষ্টিহীনসকলৰ বিশেষ উপকাৰ সাধন কৰিব৷ দৃষ্টিহীন লোকসকলে এই মুদ্রাসমূহৰ জৰিয়তে উপকৃত হোৱাৰ লগতে তেওঁলোকৰ আত্মবিশ্বাসো বৃদ্ধি কৰিব৷ দিব্যাংগসকলৰ কল্যাণাৰ্থে কেন্দ্রীয় চৰকাৰে গ্ৰহণ কৰা বিভিন্ন প্ৰচেষ্টাৰ কথা উল্লেখ কৰি প্ৰধানমন্ত্ৰীয়ে কয় যে এই সকলো প্রচেষ্টা দিব্যাংগসকলৰ অনুকূল কৰি তোলাৰ প্ৰতি চৰকাৰ অতি সংবেদনশীল। প্ৰধানমন্ত্ৰীয়ে এই মুদ্রাসমূহৰ নক্সা ৰচনাৰ কৰাৰ বাবে জাতীয় নক্সা প্রণয়ন প্রতিষ্ঠান, ছিকিউৰিটী প্রিণ্টিং এণ্ড মিণ্টিং কর্প’ৰেচন অৱ ইণ্ডিয়া লিমিটেডৰ লগতে বিত্ত মন্ত্ৰালয়কো ধন্যবাদ জনায়৷ দৃষ্টিহীন শিশুসকলৰ সৈতে কৰা বাৰ্তালাপত প্রধানমন্ত্রীয়ে তেওঁলোকক ধন্যবাদ জনাই কয় যে বিশেষভাবে সক্ষম লোকসকলৰ স্বার্থৰ প্ৰতি লক্ষ্য ৰাখিয়েই এই নতুন মুদ্রাসমূহৰ প্ৰচলন আৰম্ভ কৰা হৈছে৷ এই নতুন মুদ্রাসমূহ বজাৰত প্ৰচলনৰ জৰিয়তে তেওঁলোকৰ দৈনন্দিন জীৱনযাপন আৰু অধিক সহজ হৈ পৰিব৷ দৃষ্টিহীন লোকসকলে যাতে সহজে এই নতুন মুদ্ৰাসমূহ ব্যৱহাৰ কৰিব পাৰে, তাৰ বাবে একাধিক বিশেষ বৈশিষ্ট্যসম্পন্ন দিশ ইয়াত অন্তৰ্ভূক্ত কৰা হৈছে। নতুন মুদ্রাসমূহৰ আকাৰ আৰু ওজন বৃদ্ধি কৰা হৈছে। ২০ টকাৰ মুদ্রাটোত কোনো খাঁজ অবিহনে ১২টা পল থাকিব৷ বাকী মুদ্রাসমূহ ঘুৰণীয়া আকৃতিৰ। অনুষ্ঠানত কেন্দ্রীয় বিত্তমন্ত্রী শ্রী অৰুণ জেটলি, বিত্ত বিভাগৰ ৰাজ্যিক মন্ত্ৰী শ্রী পন ৰাধাকৃষ্ণণো উপস্থিত থাকে৷
মেঘালয়ৰ প্ৰাক্তন ৰাজ্যপাল শ্ৰীযুত এম.এম. জেকবৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে মেঘালয়ৰ প্ৰাক্তন ৰাজ্যপাল শ্ৰীযুত এম.এম. জেকবৰ বিয়োগত গভীৰ শোক প্ৰকাশ কৰিছে। এক শোকবাৰ্তাত প্ৰধানমন্ত্ৰীয়ে কয়, “মেঘালয়ৰ প্ৰাক্তন ৰাজ্যপাল শ্ৰীযুত এম.এম. জেকবৰ বিয়োগত দুঃখিত হৈছো। একেধাৰে এগৰাকী সাংসদ, মন্ত্ৰী আৰু ৰাজ্যপাল হিচাপে তেওঁ দেশৰ প্ৰতি উল্লেখযোগ্য অৱদান আগবঢ়ালে। কেৰেলাৰ উন্নয়নৰ ক্ষেত্ৰত তেওঁ ব্যাপক হাৰত কাম কৰিছিল। এই দুখৰ মুহূৰ্তত তেওঁৰ পৰিয়াল আৰু শুভাকাংক্ষীসকললৈ মোৰ সমবেদনা জ্ঞাপন কৰিছো।”
দেশৰ বিভিন্ন স্থানত পিপিপি আৰ্হিত ভাৰতীয় দক্ষতা প্ৰতিষ্ঠান স্থাপনৰ বাবে আঁচনি গ্ৰহণত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দেশৰ বিভিন্ন স্থানত চৰকাৰী আৰু ব্যক্তিগত খণ্ডৰ অংশীদাৰিত্বৰ (পিপিপি) আৰ্হিত ভাৰতীয় দক্ষতা প্ৰতিষ্ঠান স্থাপনৰ বাবে আঁচনি গ্ৰহণত অনুমোদন জনাইছে। এই প্ৰতিষ্ঠানসমূহ নিৰ্বাচিত এলেকাত তাৰ চাহিদা আৰু উপলব্ধ আন্তঃগাঁথনিৰ ভিত্তিত স্থাপন কৰা হ’ব। এই প্ৰতিষ্ঠানসমূহত ভাৰতীয় অৰ্থনীতিৰ উন্নত মানৰ দক্ষ প্ৰশিক্ষণৰ ব্যৱস্থা কৰি বৈশ্বিক প্ৰতিযোগিতাৰ গৱেষণামূলক শিক্ষাৰ প্ৰয়োগেৰে সেইবোৰক প্ৰত্যক্ষভাৱে উদ্যোগৰ সৈতে জড়িত কৰা হ’ব। এই প্ৰতিষ্ঠানসমূহত উন্নতমানৰ দক্ষ প্ৰশিক্ষণ আৰু উদ্যোগ তথা বিশ্বৰ প্ৰতিযোগিতামূলক খণ্ডসমূহৰ সৈতে সংযোগ স্থাপনেৰে ইয়াৰ পৰিসৰ সম্প্ৰসাৰণ কৰাৰ জৰিয়তে দেশৰ যুৱক-যুৱতীসকলক সূযোগ প্ৰদান কৰি তেওঁলোকৰ আশ-আকাংক্ষা বৃদ্ধি কৰা হ’ব। ব্যক্তিগত খণ্ডৰ উদ্যোগ আৰু চৰকাৰী ভূমি মূলধন হিচাপে লৈ এক দক্ষতা, জ্ঞান আৰু প্রতিযোগিতাসম্পন্ন নতুন প্রতিষ্ঠান গঢ়ি তোলা হ’ব।
অষ্ট্ৰেলিয়া-ভাৰত জল সুৰক্ষা পদক্ষেপৰ বাবে কাৰিকৰী সহযোগিতাৰ বাবে ভাৰত আৰু অষ্ট্ৰেলিয়াৰ মাজত বুজাবুজিৰ চুক্তিত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট ত ভাৰত চৰকাৰ আৰু অষ্ট্ৰেলিয়া চৰকাৰৰ বৈদেশিক পৰিক্ৰমা আৰু বাণিজ্য বিভাগৰ (ডিএফএটি) গৃহ আৰু নগৰ জল ব্যৱস্থাপনাৰ ক্ষেত্ৰত কাৰিকৰী সহযোগিতাৰ বাবে বুজাবুজিৰ চুক্তিপত্ৰৰ বিষয়ে অৱগত কৰা হয়। এই বুজাবুজি চুক্তিখন ডিচেম্বৰ, ২০২১ত স্বাক্ষৰিত হৈছে। বুজাবুজি চুক্তিয়ে নগৰীয়া জল সুৰক্ষাৰ ক্ষেত্ৰত দুয়োখন দেশৰ মাজত দ্বিপাক্ষিক সহযোগিতাক শক্তিশালী কৰিব। ই নগৰীয়া জল ব্যৱস্থাপনাৰ বাবে সকলো স্তৰৰ প্ৰতিষ্ঠানিক সামৰ্থ্য শক্তিশালী কৰিব; পানী আৰু অনাময় সেৱাৰ সুলভতা, ব্যয়সাধ্যতা আৰু মানদণ্ড উন্নত কৰা; পানী আৰু পানী সুৰক্ষিত চহৰসমূহৰ বৃত্তাকাৰ অৰ্থনীতিৰ প্ৰসাৰ; জলবায়ু প্ৰতিৰোধী পানী ব্যৱস্থাপনা পদ্ধতিক উৎসাহিত কৰা; পানী ব্যৱস্থাপনাত সম্প্ৰদায়ৰ অংশগ্ৰহণ বৃদ্ধি কৰা আৰু সুলভ আন্তঃগাঁথনিৰ বাবে পদক্ষেপৰ জৰিয়তে সামাজিক অন্তৰ্ভুক্তি উন্নত কৰা। বুজাবুজি চুক্তিয়ে দুয়োপক্ষক নগৰীয়া জল সুৰক্ষাৰ মূল ক্ষেত্ৰত দুখন দেশে লাভ কৰা প্ৰযুক্তিগত উন্নতিৰ বিষয়ে জানিবলৈ সক্ষম কৰিব আৰু শিক্ষা, উত্তম পদ্ধতি আৰু প্ৰতিষ্ঠানসমূহৰ সামৰ্থ্য বিকাশৰ আদান-প্ৰদানক প্ৰসাৰিত কৰিব। ই আত্মনিৰ্ভৰ ভাৰতৰ বাস্তৱায়নৰ দিশত সহায় কৰিব।
আমৰেলিত সহকাৰ সন্মিলনত প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আমৰেলিত নতুনকৈ নিৰ্মাণ কৰা ‘এ পি এম চি’ৰ এক বজাৰ উদ্বোধন কৰে। তেওঁ অমৰ ডেইৰীৰ এক নতুন প্ৰকল্প উদ্বোধন কৰাৰ লগতে এক মৌ প্ৰকল্পৰো আধাৰশিলা স্থাপন কৰে। আমৰেলিত সহকাৰ সন্মিলনত ভাষণ দি প্ৰধানমন্ত্ৰীগৰাকীয়ে কয় যে যুৱ প্ৰজন্মই সমবায় ক্ষেত্ৰত নেতৃত্ব লোৱা দেখি তেওঁ অতিকৈ সুখী হৈছে।তেওঁ গুজৰাটৰ মূখ্যমন্ত্ৰী হৈ থকা কালত কিদৰে সৌৰাষ্ট্ৰত দুগ্ধ উদ্যোগৰ প্ৰসাৰ হৈছিল সেই কথাও স্মৰণ কৰে। তেওঁ কয় যে ই-নাম যোজনাই কৃষকক উন্নত বজাৰৰ সুবিধা দি লাভান্বিত কৰিছে।তেওঁ কয় যে নীলা বিপ্লৱ আৰু মিঠা (মৌ) বিপ্লৱে সৌৰাষ্ট্ৰৰ জনতাৰ জীৱনধাৰা সলনি কৰি পেলাব পৰা সম্ভাৱনীয়তা বহন কৰে। প্ৰধানমন্ত্ৰীগৰাকীয়ে কয় যে, কৃষকৰ প্ৰয়োজনৰ প্ৰতি কেন্দ্ৰীয় চৰকাৰ সদায়ে সচেতন।
চিডব্লিউজি, ২০২২ ৰ বেডমিন্টনত সোণৰ পদক লাভ কৰা লক্ষ্য সেনক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত চিডব্লিউজি, ২০২২ ৰ বেডমিন্টনত সোণৰ পদক লাভৰ বাবে লক্ষ্য সেনক অভিনন্দন জনাইছে। এটি টুইটত প্ৰধানমন্ত্ৰীগৰাকীয়ে কয়; "@lakshya_sen ৰ সাফল্যত মুগ্ধ হৈছো। বেডমিন্টনত সোণৰ পদক লাভৰ বাবে অভিনন্দন জনাইছো। তেওঁ চিডব্লিউজিত উৎকৃষ্ট প্ৰদৰ্শন আগবঢ়াইছে আৰু ফাইনেলত অসাধাৰণ প্ৰাণোচ্ছলতা দেখুৱাইছে। তেওঁ ভাৰতৰ গৌৰৱ। তেওঁৰ ভৱিষ্যতৰ প্ৰচেষ্টাৰাজিৰ বাবে শুভেচ্ছা জ্ঞাপন কৰিলো।"
কেবিনেটে ভাৰতত ছেমিকণ্ডাক্টৰ আৰু ডিচপ্লে উৎপাদনৰ উপযোগী পৰিৱেশ গঢ়ি তুলিবলৈ সংশ্লিষ্ট কাৰ্যসূচীৰ সংশোধনৰ প্ৰস্তাৱত অনুমোদন জনাইছ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেটে ভাৰতত ছেমিকণ্ডাক্টৰ ডিচপ্লে উৎপাদনৰ উপযোগী পৰিৱেশ গঢ়ি তুলিবলৈ সংশ্লিষ্ট কাৰ্যসূচীৰ কেইবাটাও সংশোধনৰ প্ৰস্তাৱত অনুমোদন জনাইছে। বৈঠকত গ্ৰহণ কৰা সিদ্ধান্ত অনুসৰি ভাৰতত ছেমিকণ্ডাক্টৰ ফেব স্থাপন সম্পৰ্কীয় আঁচনিৰ অধীনত সকলো ধৰণৰ প্ৰয়োগ সম্পৰ্কীয় প্ৰকল্প ব্যয়ৰ ক্ষেত্ৰতো সমানুপাতৰ ভিত্তিত ৫০% বিত্তীয় সমৰ্থন আগবঢ়োৱা হব। ইয়াৰোপৰি ডিচপ্লে ফেব স্থাপন সম্পৰ্কীয় প্ৰকল্প ব্যয়ৰ ক্ষেত্ৰতো সমানুপাতৰ ভিত্তিত ৫০% বিত্তীয় সমৰ্থন আগবঢ়োৱাৰ প্ৰস্তাৱত সেউজ সংকেত দিছে মন্ত্ৰীসভাই। ভাৰতত কম্পাউড ছেমিকণ্ডাক্টৰ্ছ/চিলিকন ফটোনিক্স/চেন্সৰ ফেব আৰু ছেমিকণ্ডাক্টৰ এটিএমপি/ওএছএটি সম্পৰ্কীয় সুযোগ-সুবিধাৰ প্ৰসাৰত সমানুপাতৰ ভিত্তিত মূলধনী ব্যয়ৰ ক্ষেত্ৰত ৫০% আৰ্থিক সাহায্য আগবঢ়াব। বিশ্বৰ ছেমিকণ্ডাক্টৰ উৎপাদক প্ৰতিষ্ঠানসমূহৰ অনেকেই ভাৰতত ফেব স্থাপনৰ ক্ষেত্ৰত আগ্ৰহ প্ৰকাশ কৰিছে। সংশোধিত প্ৰকল্পটোত ছেমিকণ্ডাক্টৰ আৰু ডিচপ্লে উৎপাদনৰ কামত বিনিয়োগৰ পৰিমাণ বৃদ্ধি পাব বুলি আশা কৰা হৈছে। সংশ্লিষ্ট ক্ষেত্ৰত সম্ভাৱনাময় বিনিয়োগকাৰীৰ সৈতে আলোচনাৰ ভিত্তিত ভাৰতত ছেমিকণ্ডাক্টৰ উৎপাদনৰ সুযোগ-সুবিধা অনতি পলমে আৰম্ভ কৰা হব বুলি আশা কৰা হৈছে। ভাৰতত ছেমিকণ্ডাক্টৰ মিশ্যনক পৰামৰ্শৰ বাবে উদ্যোগ আৰু শিক্ষা ক্ষেত্ৰৰ বিশেষজ্ঞসকলক লৈ এখন কমিটিও এই উদ্দেশ্যে গঠন কৰা হয়। কমিটিয়ে সৰ্বসন্মত ভাৱে ভাৰতত চিলিকন ছেমিকণ্ডাক্টৰ/চিলিকন ফটোনিক্স/চেন্সৰ/ডিচক্ৰিট ছেমিকণ্ডাক্টৰ ফেব আৰু এটিএমপি/ওএছএটি সম্পৰ্কীয় প্ৰকল্পসমূহত সকলোধৰণৰ প্ৰযুক্তি সমৰ্থন জড়িত কৰাৰ ছুপাৰিশ কৰিছে আৰু কেন্দ্ৰীয় চৰকাৰৰ ফালৰ পৰা সেয়া মানি লোৱা হৈছে।
প্ৰধানমন্ত্ৰীয়ে ৫ ছেপ্টেম্বৰত ৰাষ্ট্ৰীয় শিক্ষক বঁটা, ২০২২ প্ৰাপকসকলৰে মত-বিনিময় কৰি

শিক্ষক দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে অহা ৫ ছেপ্টেম্বৰ, ২০২২ ৰ বিয়লি ৪:৩০ বজাত ৭ লোক কল্যাণ মাৰ্গত ৰাষ্ট্ৰীয় শিক্ষক বঁটা, ২০২২ প্ৰাপকসকলৰে মত-বিনিময় কৰিব। স্বকীয় দায়বদ্ধতা আৰু কঠোৰ পৰিশ্ৰমৰে পঢ়াশলীয়া শিক্ষাৰ মানদণ্ডৰ অগ্ৰগতি সাধনৰ সমান্তৰালভাৱে ছাত্ৰ-ছাত্ৰীসকলৰ জীৱনকো সমৃদ্ধ কৰি তোলা দেশখনৰ কৃতবিদ্য শিক্ষকসকলৰ অনবদ্য অৱদানক স্বীকৃতি প্ৰদান আৰু সন্মান জনোৱাৰ উদ্দেশ্যেৰে ৰাষ্ট্ৰীয় শিক্ষক বঁটা আগবঢ়াই অহা হৈছে। ৰাষ্ট্ৰীয় শিক্ষক বঁটাৰে প্ৰাথমিক আৰু মাধ্যমিক বিদ্যালয়সমূহত কৰ্মৰত কৃতী শিক্ষকসকলক ৰাজহুৱাভাৱে স্বীকৃতি জনোৱা হয়। চলিত বৰ্ষত এই বঁটাৰ বাবে দেশখনৰ ভিন্ন প্ৰান্তৰ ৪৫ গৰাকী এনে শিক্ষকক তিনিটা পৰ্য্যায়ৰ এক নিখুঁত আৰু স্বচ্ছ অনলাইন প্ৰক্ৰিয়াৰে মনোনীত কৰা হৈছে।
অমৃতচৰ, বৃদ্ধগয়া, নাগপুৰ, সম্বলপুৰ, ছিৰমুৰ, বিশাখাপট্টনম আৰু জম্মুসহ ৭খন নতুন আইআইএমৰ স্থায়ী চৌহদৰ স্থাপন আৰু কাৰ্যকৰীকৰণত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৩৭৭৫.৪২ কোটি টকা আনুমানিক ব্যয় সাপেক্ষ (২৯৯৯.৯৬ কোটি নন-ৰেকাৰিং আৰু ৭৭৫.৪৬ কোটি টকা ৰেকাৰিং) অমৃতচৰ, বৃদ্ধগয়া, নাগপুৰ, সম্বলপুৰ, ছিৰমুৰ, বিশাখাপট্টনম আৰু জম্মুসহ ৭খন নতুন আইআইএমৰ স্থায়ী চৌহদৰ স্থাপন আৰু কাৰ্যকৰীকৰণত অনুমোদন জনায়। এই আইআইএমসমূহ ২০১৫-১৬/২০১৬-১৭ বৰ্ষত স্থাপন কৰা হৈছিল। এই প্ৰতিষ্ঠাসমূহ বৰ্তমান অস্থায়ী চৌহদত চলাই থকা হৈছে। আনুমানিক ব্যয় সৰ্বমুঠ ৩৭৭৭.৪২ কোটি টকাৰ ২৮০৪.০৯ কোটি টকা প্ৰতিষ্ঠানসমূহৰ স্থায়ী চৌহদ নিৰ্মাণৰ নামত এই ধৰণে ব্যয় কৰা হ’ব-অমৃতচৰৰ বাবে ৩৪৮.৩১ কোটি টকা, বুদ্ধগয়াৰ বাবে ৪১১.৭২ কোটি টকা, নাগপুৰৰ বাবে ৩৭৯.৬৮ কোটি টকা, সম্বলপুৰৰ বাবে ৪০১.৯৪ কোটি টকা, ছিৰমুৰৰ বাবে ৩৯২.৫১ কোটি টকা, বিশাখাপট্টনমৰ বাবে ৪৪৫.০০ কোটি টকা, জম্মুৰ বাবে ৪২৪.৯৩ কোটি টকা। প্ৰতিখন আইআইএমৰ নিৰ্মাণ এলেকাৰ পৰিসৰ ৬০৩৮৪ বৰ্গমিটাৰ, য’ত ৬০০গৰাকীকৈ শিক্ষাৰ্থীয়ে অধ্যয়ন কৰিব পাৰিব। প্ৰতিটো প্ৰতিষ্ঠানৰ প্ৰতিগৰাকী শিক্ষাৰ্থীৰ বাবে প্ৰতি ৫ বছৰত ৫ লাখকৈ ৰেকাৰিং অনুদান আগবঢ়োৱা হ’ব। তাৰপাছত প্ৰতিষ্ঠানসমূহে তেওঁলোকৰ নিজা যাৱতীয় খৰচ/পৰিচালনাৰ ব্যয় আভ্যন্তৰীণ কাম-কাজেৰে গঠিত পুঁজিৰ পৰা যোগাৰ কৰিবলৈ সক্ষম হ’ব বুলি আশা কৰা হৈছে। ২০২১ৰ জুন মাহত এই প্ৰতিষ্ঠানসমূহৰ স্থায়ী চৌহদ নিৰ্মাণৰ কাম সম্পূৰ্ণ হ’ব। ইয়াৰ লগে লগে দেশৰ ২০ খন আইআইএমে নিজা স্থায়ী চৌহদ লাভ কৰিব। এই প্ৰতিষ্ঠানসমূহে শিক্ষাৰ্থীক বৃত্তিমুলক শিক্ষা প্ৰদান কৰিব। ইয়াৰ দ্বাৰা দেশত অৰ্থনৈতিক আৰু ঔদ্যোগিক উন্নয়নৰ প্ৰসাৰ ঘটিব।
৬ষ্ঠ ভাৰত-জাৰ্মানী আন্তঃচৰকাৰী পৰামৰ্শৰ পূৰ্ণাংগ অধিৱেশনত সহ-অধ্যক্ষতা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰত-জাৰ্মানী আন্তঃচৰকাৰী পৰামৰ্শ (IGC) ৰ পূৰ্ণাংগ অধিৱেশনত ফেডাৰেল ৰিপাব্লিক অৱ জাৰ্মানীৰ চেন্সেলৰ মহামহিম শ্ৰী অ’লাফ শলজৰে সহ-অধ্যক্ষতা কৰে। প্ৰাৰম্ভিক ভাষণত দুয়োগৰাকী নেতাই দ্বিপাক্ষিক সম্পৰ্কৰ গুৰুত্বপূৰ্ণ দিশসমূহৰ লগতে আঞ্চলিক আৰু বৈশ্বিক বিষয়সমূহৰ ক্ষেত্ৰত সহভাজিত দৃষ্টিভংগীৰ ওপৰত আলোকপাত কৰে। প্ৰধানমন্ত্ৰীয়ে ভাৰত-জাৰ্মানীৰ অংশীদাৰিত্বই এখনি জটিল বিশ্বত সফলতাৰ উদাহৰণ হিচাপে কাম কৰিব পাৰে বুলি গুৰুত্ব আৰোপ কৰে। তেখেতে লগতে ভাৰতৰ আত্মনিৰ্ভৰ ভাৰত অভিযানত জাৰ্মানীৰ অংশগ্ৰহণৰো আহ্বান জনায়। দুয়োপক্ষৰে অংশগ্ৰহণকাৰী মন্ত্ৰী আৰু বিষয়াসকলে আইজিচিৰ বিভিন্ন ক্ষেত্ৰত তেওঁলোকৰ বৈঠক সম্পৰ্কে চমু প্ৰতিবেদন উপস্থাপন কৰেঃ • বৈদেশিক পৰিক্ৰমা আৰু সুৰক্ষা। • অৰ্থনৈতিক, বিত্তীয় নীতি, বৈজ্ঞানিক আৰু সামাজিক বিনিময়। • জলবায়ু, পৰিবেশ, বহনক্ষম উন্নয়ন আৰু শক্তি। বিত্ত মন্ত্ৰী শ্ৰীমতী নিৰ্মলা সীতাৰমন; বৈদেশিক পৰিক্ৰমা মন্ত্ৰী ডঃ এছ জয়শংকৰ; বিজ্ঞান ও প্ৰযুক্তি আৰু পৃথিৱী বিজ্ঞান দপ্তৰৰ ৰাজ্যিক মন্ত্ৰী (স্বতন্ত্ৰ দায়িত্ব) ডাঃ জিতেন্দ্ৰ সিং আৰু ডিপিআইআইটিৰ সচিব শ্ৰী অনুৰাগ জৈনে ভাৰতৰ হৈ প্ৰেজেনটেশ্যন আগবঢ়ায়। সেউজ আৰু বহনক্ষম উন্নয়ন অংশীদাৰিত্ব স্থাপনৰ বাবে যুটীয়া অভিপ্ৰায় ঘোষণাপত্ৰ (JDI) ত প্ৰধানমন্ত্ৰী আৰু চেন্সেলৰ শলজৰ স্বাক্ষৰেৰে পূৰ্ণাংগ অধিৱেশনখনিৰ সামৰণি পৰে। এই অংশীদাৰিত্বই এছডিজি আৰু জলবায়ু পদক্ষেপৰ ক্ষেত্ৰত ভাৰত-জাৰ্মানীৰ সহযোগিতাত এক সম্পূৰ্ণ চৰকাৰী দৃষ্টিভংগীৰ পৰিকল্পনা কৰিছে, যাৰ অধীনত জাৰ্মানীয়ে ২০৩০ লৈকে ১০ বিলিয়ন ইউৰ’ নতুন আৰু অতিৰিক্ত উন্নয়নমূলক সহায়ৰ অগ্ৰিম অংগীকাৰ প্ৰদান কৰিবলৈ সন্মতি প্ৰকাশ কৰে। এই জেডিআইয়ে অংশীদাৰিত্বক উচ্চ-পৰ্য্যায়ৰ সমন্বয় আৰু ৰাজনৈতিক দিক প্ৰদানৰ বাবে আইজিচিৰ পৰিকাঠামোৰ ভিতৰত এক মন্ত্ৰীপ্ৰণালীও গঢ়ি তুলিব। আইজিচিৰ পিছত এক যুটীয়া বিবৃতি প্ৰদান কৰা হয়, which may be seen here. মন্ত্ৰী পৰ্য্যায়ৰ দ্বিপাক্ষিক বৈঠকৰ সময়ত একাধিক চুক্তি সম্পন্ন কৰা হয়।
প্ৰধানমন্ত্ৰীয়ে অৰুণাচল প্ৰদেশৰ পৰশুৰাম কুণ্ড উৎসৱৰ আভাস ভাগ বতৰা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে অৰুণাচল প্ৰদেশৰ পৰশুৰাম কুণ্ড উৎসৱৰ আভাস ভাগ-বতৰা কৰিছে। অৰুণাচল প্ৰদেশৰ মুখ্যমন্ত্ৰী শ্ৰী পেমা খাণ্ডুৰ এটা টুইট থ্ৰেড শ্বেয়াৰ কৰি প্ৰধানমন্ত্ৰীয়ে টুইট কৰে; "এক আনন্দময় অভিজ্ঞতা যেন লাগিছে, অৰুণাচল প্ৰদেশ অন্বেষণ কৰাৰ ই এক অনন্য সুযোগ।"
মহাত্মা গান্ধীৰ ১৫০তম জন্ম বাৰ্ষিকী উপলক্ষে কয়দীসকললৈ বিশেষ ৰেহাইত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে মহাত্মা গান্ধীৰ ১৫০তম জন্ম বাৰ্ষিকী উপলক্ষে কয়দীসকললৈ বিশেষ ৰেহাইত অনুমোদন জনাইছে। মহাত্মা গান্ধীৰ ১৫০তম জন্ম বাৰ্ষিকীৰ স্মৃতিৰক্ষাৰ্থে কয়দীসকলক বিশেষ ৰেহাইৰ উপৰি তিনিটা পৰ্যায়ত মুকলি কৰি দিয়া হ’ব। ২০১৮ৰ ২ অক্টোবৰত (মহাত্মা গান্ধীৰ জয়ন্তী) প্ৰথম পৰ্যায়, ২০১৯ৰ ১০ এপ্ৰিলত (চম্পাৰণ সত্যাগ্ৰহৰ বাৰ্ষিকী) দ্বিতীয় পৰ্যায় আৰু ২০১৯ৰ ২ অক্টোবৰ(মহাত্মা গান্ধীৰ জয়ন্তী)ত তৃতীয় পৰ্যায়ত কয়দীসকলক মুক্তি দিয়া হ’ব। কেবিনেট লোৱা সিদ্ধান্ত অনুসৰি বিশেষ ৰেহাইৰ সুবিধা লাভ কৰাসকল হ’লঃ ক)মহিলা অপৰাধী, যিসকলৰ বয়স ৫৫ বছৰ বা ততোধিক আৰু তেওঁলোকে ইতিমধ্যে প্ৰকৃত বন্দী সময়ৰ ৫০%সময় কাৰাগাৰত কটালে। খ)তৃতীয় লিংগ(Transgender) অপৰাধী, যিসকলৰ বয়স ৫৫ বছৰ বা ততোধিক আৰু তেওঁলোকে ইতিমধ্যে প্ৰকৃত বন্দী সময়ৰ ৫০% সময় কাৰাগাৰত কটালে। গ) পুৰুষ অপৰাধী, যিসকলৰ বয়স ৬০ বছৰ বা ততোধিক আৰু তেওঁলোকে ইতিমধ্যে প্ৰকৃত বন্দী সময়ৰ ৫০% সময় কাৰাগাৰত কটালে। ঘ) ৭০% বা ততোধিক পৰিমাণে শাৰীৰিকভাৱে অক্ষম/অসমৰ্থ অপৰাধী, যিসকলে ইতিমধ্যে প্ৰকৃত বন্দী সময়ৰ ৫০% সময় কাৰাগাৰত কটালে। ঙ) সাময়িকভাৱে অসুস্থ অপৰাধী। চ) অভিযুক্ত অপৰাধী যিসকলে তেওঁলোকৰ প্ৰকৃত বন্দীত্ব সময়ৰ ইতিমধ্যে দুই-তৃতীয়াংশ বন্দীত্বৰ সময় অতিবাহিত কৰিছে। এই বিশেষ ৰেহাইৰ সুবিধা মৃত্যদণ্ড অথবা আজীৱন কাৰাবন্ধীসকলৰ ক্ষেত্ৰত প্ৰদান কৰা নহ’ব। তদুপৰি, গুৰুত্বৰ অপৰাধত অভিযুক্ত তথা জঘন্য অপৰাধ যেনে-যৌতুকজনিক হত্যা, ধৰ্ষণ, মানৱ সৰবৰাহ আৰু পোটা, ইউএপিএ, টাডা, এফআইচিএন, পছকো আইনৰ অধীনত অভিযুক্ত, ধন সৰবৰাহ, ফিমা, এনডিপিএছ আৰু দুৰ্নীতি প্ৰতিৰোধ আইনৰ অধীনৰ অভিযুক্তই এই ৰেহাইৰ সুবিধা নাপাব। গৃহ পৰিক্ৰমা মন্ত্ৰালয়ে সকলো ৰাজ্য আৰু কেন্দ্ৰীয় শাসিত অঞ্চলত ৰেহাইৰ বাবে যোগ্য অপৰাধীসকলৰ গোচৰবোৰ সন্দৰ্ভত ব্যৱস্থা ল’বৰ বাবে জাননী জাৰি কৰিব। ৰাজ্য চৰকাৰ আৰু কেন্দ্ৰীয় শাসিত অঞ্চলৰ প্ৰশাসনে গোচৰবোৰ পৰীক্ষা কৰাৰ বাবে এখনকৈ পৰীক্ষণ কমিটী গঠন কৰিবলৈ পৰামৰ্শ দিয়া হ’ব। ৰাজ্য চৰকাৰে সংবিধানৰ ১৬১নং ধাৰাৰ অধীনত ৰাজ্যপালক কমিটীখনৰ পৰামৰ্শ বিবেচনাৰ বাবে প্ৰেৰণ কৰিব। অনুমোদনৰ পাছত অপৰাধী সকলক ২০১৮ৰ ২ অক্টোবৰত প্ৰথম পৰ্যায়, ২০১৯ৰ ১০ এপ্ৰিলত দ্বিতীয় পৰ্যায় আৰু ২০১৯ৰ ২ অক্টোবৰত তৃতীয় পৰ্যায়ত কয়দীসকলক মুক্তি দিয়া হ’ব। উল্লেখ্য যে মহাত্মা গান্ধীৰ ১৫০তম জন্ম বাৰ্ষিকীৰ উপলক্ষে চৰকাৰে এই বিশেষ ৰেহাইৰ ব্যৱস্থা কৰি জাতীৰ পিতাৰ প্ৰতি শ্ৰদ্ধাঞ্জলি জনোৱাৰ লগতে তেওঁৰ মানৱতাবোধক যুগমীয়া কৰাৰ প্ৰচেষ্টা লোৱা হৈছে
এমএমটিচি লিমিটেডৰ জৰিয়তে জাপান আৰু দক্ষিণ কোৰিয়ালৈ লো আকৰ যোগানৰ দীৰ্ঘম্যাদী চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত এমএমটিচি লিমিটেডৰ জৰিয়তে জাপানীজ ষ্টীল মিলছ (জেএছএম) আৰু দক্ষিণ কোৰিয়াৰ পস্কোক +৬৪ গ্রেডৰ লো আকৰ যোগানৰ উদ্দেশ্যে স্বাক্ষৰিত দীর্ঘম্যাদী চুক্তিৰ ম্যাদ আৰু পাঁচ বছৰ(অৰ্থাৎ ১.০৪.২০১৮ৰ পৰা ৩১.০৩.২০২৩লৈ) বৃদ্ধি কৰাৰ প্রস্তাৱত অনুমোদন জনায়। সবিশেষঃ বৰ্তমানৰ দীৰ্ঘম্যাদী চুক্তিখনৰ ম্যাদ ৩১.০৩.২০১৮লৈ আছিল। নবীকৰণৰ জৰিয়তে জাপানীজ ষ্টীল মিলছ (জেএছএম) আৰু দক্ষিণ কোৰিয়াৰ পস্কোৰ মাজত স্বাক্ষৰিত দীর্ঘম্যাদী চুক্তিৰ ম্যাদ ১.০৪.২০১৮ৰ পৰা ৩১.০৩.২০২৩লৈ পাঁচ বছৰৰ বাবে বৃদ্ধি কৰা হয়। দীৰ্ঘম্যাদী চুক্তিখনৰ নবীকৰণৰ ফলত এনএমডিচি আৰু অন্যান্য উৎসৰ পৰা লো আকৰ ৰপ্তানিৰ পৰিমাণ বছৰি ন্যূনতম ৩.৮০ মিলিয়ন টনৰ পৰা সৰ্বাধিক ৫.৫০ মিলিয়ন টন কৰা হয়। ইফালে, বিলাডিলা লাম্প আৰু বিলাডিলা ফাইনছৰ বছৰি ৰপ্তানিৰ পৰিমাণ ক্ৰমে ১.৮১ মিলিয়ন মেট্ৰিক টন আৰু ২.৭১ মিলিয়ন মেট্ৰিক টন কৰা হয়। এই দীৰ্ঘম্যাদী চুক্তিৰ অধীনত এমএমটিচিৰ জৰিয়তে জেএছএম আৰু পস্কোক +৬৪ গ্রেডৰ লো আকৰ যোগান ধৰা হ’ব। তাৰ পৰিমাণ নিম্নোলিখিত ধৰণৰঃ- জাপানিীজ ষ্টীল মিল্‌ছ বছৰি ৩ৰ পৰা ৪.৩০ মিলিয়ন টন পস্কো, দক্ষিণ কোরিয়া বছৰি ০.৮০ৰ পৰা ১.২০ মিলিয়ন টন এমএমটিচিৰ দ্বাৰা ৰপ্তানি কৰিবলগীয়া একক এজেন্সিৰ কাম-কাজ আৰু ইয়াৰ ধাৰ্য কৰা এফঅ’বি দৰ ২.৮য়েই বাহাল থাকিব। লাভালাভঃ দীৰ্ঘম্যাদী চুক্তিৰ অধিনত লো আকৰ ৰপ্তানিৰ জৰিয়তে ভাৰত আৰু দক্ষিণ কোৰিয়াৰ মাজৰ দ্বিপাক্ষিক সম্পৰ্ক শক্তিশালী হোৱাৰ লগতে বৈদেশিক মুদ্ৰাৰ প্ৰবাহো বৃদ্ধি কৰিব। এই চুক্তিখনে লো আকৰৰ ক্ষেত্ৰত ভাৰতৰ আন্তঃৰাষ্ট্ৰীয় বজাৰৰ সুৰক্ষা প্ৰদান কৰাৰ লগতে সুস্থিৰ অৰ্থনৈতিক ব্যৱস্থা সুনিশ্চিত কৰিব, যিটোৱে খনি, লজিষ্টিক আৰু অন্যান্য প্ৰাসংগিক খণ্ডত প্ৰত্যক্ষ আৰু পৰোক্ষভাৱে সংস্থাপনৰো সৃষ্টি কৰিব। পটভূমিঃ জাপানলৈ লো আকৰ যোগান ধৰা ভাৰতৰ ইতিহাস অতি পুৰণি আৰু ই দুয়োখন দেশৰ মাজৰ দ্বিপাক্ষিক সম্পৰ্কৰ ধাৰাহিকতা অক্ষুণ্ণ ৰখাত এক উপাদান হিচাপে কাম কৰিছে। এমএমটিচিয়ে ১৯৬৩ চনৰ পৰা জেএছএমক আৰু ১৯৭৩ৰ পৰা দক্ষিণ কোৰিয়াৰ পস্কোক লো আকৰ যোগান ধৰি আহিছে।
পুৰুষৰ ডাবলছ টেবুল টেনিছত ৰূপৰ পদক জয়ৰ বাবে শৰথ কমল আৰু সাথিয়ান জ্ঞানচেকৰণক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ বৰ্ষৰ বাৰ্মিংহাম কমনৱেল্থ গেমছৰ পুৰুষৰ ডাবলছ টেবুল টেনিছত ৰূপৰ পদক জয়ৰ বাবে শৰথ কমল আৰু সাথিয়ান জ্ঞানছেকৰণক অভিনন্দন জ্ঞাপন কৰে। প্ৰধানমন্ত্ৰীয়ে টুইটযোগে কয়, “দলীয় কামৰ বাবে অধিক শক্তি! পুৰুষৰ ডাবলছ ইভেণ্টত @sharathkamal1 আৰু @sathiyantt ৰ গতিশীল দলটোৱে ৰূপৰ পদক লাভ কৰিছে। এই প্ৰতিভাশালী খেলুৱৈসকললৈ শুভেচ্ছা জ্ঞাপন কৰিলো।”#Cheer4India”
সহকাৰী সচিবসকলৰ অনুষ্ঠানৰ সামৰণী অধিৱেশনঃ প্ৰধানমন্ত্ৰীৰ সন্মুখত উপস্থাপন আগবঢ়ালে ২০১৬ত উত্তীৰ্ণ আইএএছ বিষয়াই

সহকাৰী সচিবসকলৰ এক অনুষ্ঠানৰ সামৰণী অধিৱেশনৰ লগত সংগতি ৰাখি নতুন দিল্লীত কালি ২০১৬ চনত উত্তীৰ্ণ আইএএছ বিষয়াসকলে প্রধানমন্ত্রী শ্রী নৰেন্দ্র মোদীৰ সন্মুখত তেওঁলোকৰ কেতবোৰ দিশৰ উপস্থাপন আগবঢ়ায়। বিষয়াসকলে প্রধানমন্ত্রীৰ সন্মুখত উপস্থাপন কৰা নিৰ্বাচিত ৮টা বিষয় হ’ল ক্ৰমে-কৃষি ক্ষেত্ৰৰ পৰা আয় বৃদ্ধি; ভূমি স্বাস্থ্য কার্ড; অভিযোগ নিষ্পত্তি; নাগৰিককেন্দ্রিক সেৱা; বিদ্যুৎ খণ্ডৰ সংস্কাৰ; পর্যটকৰ সহায়; ই-নিলাম আৰু স্মার্ট চিটীৰ উন্নয়ন ইত্যাদি। এই উপলক্ষে প্রধানমন্ত্রীয়ে কয় যে সহকাৰী সচিবসকলৰ এই ধৰণৰ অনুষ্ঠান আৰু কার্যসূচীয়ে কনিষ্ঠ আৰু জ্যেষ্ঠ বিষয়াসকলৰ মাজত পাৰস্পৰিক মত-বিনিময় আৰু আলোচনাৰ সুযোগ দিয়ে। অনাগত দিনসমূহত বিভিন্ন মন্ত্রালয়ৰ সৈতে জড়িত থকাৰ সময়ত এইসকল কনিষ্ঠ বিষয়াই যি অভিজ্ঞতা সঞ্চয় কৰিব, সেয়া আহৰণ কৰি পৰৱর্তী সময়ত তাৰ সদ্ব্যৱহাৰ কৰাৰ বাবে প্রধানমন্ত্রীয়ে তেওঁলোকক উৎসাহিত কৰে। চৰকাৰৰ পৰা সাধাৰণ জনতাৰ যি প্রত্যাশা আছে, তাৰ প্ৰতি তৰুণ বিষয়াসকলে বিবেচনা কৰি ইয়াক পূৰণ কৰাৰ বাবে কর্মজীৱনত নিজৰ সৰ্বস্ব উজাৰি দিবলৈ প্রধানমন্ত্রীয়ে তেওঁলোকক পৰামর্শ দিয়ে। প্রধানমন্ত্রীয়ে তৰুণ বিষয়াসকলক নিজৰ কর্তব্য পালনৰ সময়ত আশেপাশে থকা লোকসকলৰ সৈতে যোগসুত্ৰ গঢ়ি তুলিবলৈ উৎসাহ যোগায়। তেওঁ কয় যে সাধাৰণ জনতাৰ সৈতে ঘনিষ্ঠ সম্পর্ক গঢ়ি তোলাৰ মাজতে তেওঁলোকক কর্তব্য আৰু উদ্দেশ্যসমূহৰ সফলতা নিহিত আছে। প্রধানমন্ত্রীয়ে অনুষ্ঠানৰ সামৰণী অধিৱেশনত তৰুণ বিষয়াসকলে প্ৰদৰ্শন কৰা উপস্থাপনৰ প্রশংসা কৰে।
মস্কোত বিমান দুৰ্ঘটনাত প্ৰাণ হেৰুওৱাসকলৰ বাবে প্ৰধানমন্ত্ৰীৰ শোক প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে মস্কোত বিমান দুৰ্ঘটনাত প্ৰাণ হেৰুওৱাসকলৰ বাবে শোক প্ৰকাশ কৰে। প্ৰধানমন্ত্ৰীগৰাকীয়ে কয়, “আজি অতি দুখঃজনকভাৱে মস্কোত বিমান দুৰ্ঘটনাত প্ৰাণ হেৰুওৱাসকলৰ বাবে শোক প্ৰকাশ কৰিছো। দুৰ্ঘটনাত পতিতসকলৰ পৰিয়ালৰ প্ৰতি সমবেদনা জ্ঞাপন কৰিছো।”